Document ID: 32006R0039

KOMISSION ASETUS (EY) N:o 39/2006,
annettu 12 päivänä tammikuuta 2006,
asetuksesta (EY) N:o 1282/2001 poikkeamisesta sato- ja tuotantoilmoitusten jättöpäivän osalta markkinointivuonna 2005/2006
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999 (1) ja erityisesti sen 73 artiklan,
sekä katsoo seuraavaa:
(1)
Komission asetuksen (EY) N:o 1282/2001 (2) 11 artiklan 1 kohdassa säädetään, että tuottajien on tehtävä sato- ja tuotantoilmoitukset viimeistään 10 päivänä joulukuuta, jotta yhteisön viinintuotanto olisi ajoissa tiedossa.
(2)
Eräässä jäsenvaltiossa on äskettäin otettu käyttöön atk-pohjainen ilmoitusten toimittamismenettely. Useimpien tuottajien on laadittava ilmoitukset paikallisissa viljelijöiden tukipalvelukeskuksissa. Koska näiden keskusten on samaan aikaan huolehdittava ilmoituksiin liittyvien sähköisten asiakirjojen avaamisesta, pinta-alailmoitusten päivittämisestä ja tilatukijärjestelmän ensimmäisen soveltamisvuoden edellyttämistä tehtävistä, on mahdotonta käsitellä kaikkien tuottajien asiakirjoja ennen määräajan päättymistä.
(3)
Tämän tuottajista riippumattoman tilanteen korjaamiseksi ja tuottajille aiheettomasti koituvien seuraamusten välttämiseksi heille olisi myönnettävä lisäaikaa sato- ja tuotantoilmoitusten esittämistä varten.
(4)
Tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (EY) N:o 1282/2001 11 artiklan 1 kohdassa säädetään, mainitun asetuksen 2 ja 4 artiklassa tarkoitetut, markkinointivuotta 2005/2006 koskevat ilmoitukset on jätettävä viimeistään 25 päivänä tammikuuta 2006.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 10 päivästä joulukuuta 2005.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä tammikuuta 2006.

Labels: 17
7
6
12
15